ശിവാനന്ദപുരം മഹാദേവ ക്ഷേത്രത്തിലെ കാണിക്കവഞ്ചി തകര്ത്ത് മോഷണം ചങ്ങനാശേരി: എസ്.എന്.ഡി.പി. യോഗം ചങ്ങനാശേരി യൂണിയന്റെ കീഴിലുള്ള 60ാം നമ്ബര് പെരുന്ന ശാഖാ വക ശിവാനന്ദപുരം മഹാദേവ ക്ഷേത്രത്തിലെ കാണിക്കവഞ്ചി കുത്തിത്തുറന്ന് മോഷണം . ശാന്തി മഠത്തിന് സമീപത്തായുള്ള പ്രധാന ശ്രീകോവിലിനു മുന്പിലെ കാണിക്കവഞ്ചിയിലെ പണമാണ് നഷ്ടമായത്. പൂട്ട് തല്ലി തകര്ത്ത നിലയിലായിരുന്നു. തിങ്കളാഴ്ച്ച പുലര്ച്ചെ ശ്രീകോവില് തുറക്കാനെത്തിയപ്പോഴാണ് ശാന്തി കാണിക്കവഞ്ചി തകര്ന്ന നിലയില് കണ്ടത്. തുടര്ന്ന് യൂണിയന് ഭാരവാഹികള് സ്ഥലത്തെത്തി ചങ്ങനാശേരി പൊലീസില് വിവരമറിയിച്ചു. കാണിക്കവഞ്ചിയില് നിന്നും 5000ത്തോളം രൂപ നഷ്ടമായാതായി കണക്കാക്കുന്നതായി ഭാരവാഹികള് പറഞ്ഞു. ക്ഷേത്രത്തിലെ സി.സി.ടി.വി. ദൃശ്യങ്ങളടക്കം ചങ്ങനാശേരി സി.ഐക്ക് നല്കി. പ പൊലീസ് സ്ഥലത്തെത്തി അന്വേഷണം നടത്തിയതായും യൂണിയന് സെക്രട്ടറി സുരേഷ് പരമേശ്വരന് പറഞ്ഞു. ഒന്നേകാല് വര്ഷം മുന്പ് ക്ഷേത്രത്തില് നിന്നും രണ്ട് ഉരുളികളും മോഷണം പോയിരുന്നു.The post ശിവാനന്ദപുരം മഹാദേവ ക്ഷേത്രത്തിലെ കാണിക്കവഞ്ചി തകര്ത്ത് മോഷണം first appeared on MalayalamExpressOnline.